
REFERAT

privind prelungirea contractelor de concesiune a serviciului de iluminat public din Municipiul Timişoara
Contractele de concesiune a serviciului de  iluminat public din Municipiului Timişoara:  nr. SC 2005-18128/21.10.2005 încheiat cu SC AEM SA (în zona de sud fată de canalul Bega) şi nr. SC 2005-18129/21.10.2005, încheiat cu SC ELBA SA (în zona de nord faţă de canalul Bega)  vor expira în data de 21.10.2015. La art.2(2) din cadrul contractelor de concesiune mai sus amintite se precizează că acestea pot fi prelungite pe o perioadă de cel mult 4 ani.

Compartimentul Iluminat Public a demarat procedura de încheiere a unui nou contract de concesionare  a serviciului de iluminat public Zona Nord şi Sud prin Referatul de Necesitate şi Oportunitate privind includerea în programul de investiţii a Studiului de Fezabilitate nr. SC2014-1316/21.01.2014 pentru obiectivul Concesionare Serviciul de Iluminat Public în Municipiul Timişoara Zona Nord şi Sud.
În urma desfăşurării procedurilor de achiziţie publică s-a încheiat contractul nr. 339/30.12.2014 având ca obiect servicii de întocmire a Studiului de Fezabilitate, Oportunitate şi Caiet de Sarcini privind concesionarea serviciului de iluminat public din Municipiul Timişoara.
Studiul de Fezabilitate a fost aprobat în Plenul Consiliului Local prin HCL nr. 220/08.05.2015.

În data de 23.06.2015 prin dispoziţia Domnului Primar nr. 811/23.06.2015 se înfiinţeaza Colectivul de Coordonare şi Supervizare în conformitate cu Ordinul nr 1517/2009 privind aprobarea Ghidului pentru Implementarea Proiectelor de Concesiune Lucrări Publice şi Servicii în România. Colectivul de Coordonare şi Supervizare elaboreaza Studiul de Fundamentare a deciziei de concesionare a Serviciului de Iluminat Public din Municipiul Timişoara. Prin raportul nr. 25707/29.09.2015 Colectivul de Coordonare şi Supervizare avizează Studiul de Fundamentare a deciziei de concesionare.
A fost întocmit Referatul şi Proiectul de Hotărâre în vederea aprobării acestuia de către Consiliul Local al Municipiului Timişoara, urmând a se da comandă pentru Caietul de Sarcini şi pregătirea documentaţiilor în vederea desfăşurării procedurilor de achiziţie publică.
Procedurile de atribuire a noilor contracte de concesiune a serviciului de iluminat nu pot fi încheiate până la data de 21.10.2015.
Conform legii 51/2006, legea servicilor comunitare de utilităţi publice, serviciul de iluminat public este un serviciu de utilitate publică şi are caracter permanent şi regim de funcţionare continuu.
Pentru a nu crea disfuncţionalităţi în funcţionarea sistemului de iluminat sunt necesare în permanenţă lucrări de întreţinere a acestuia. De asemenea cu ocazia sărbătorilor de iarnă sunt necesare lucrări de iluminat festiv.
Având în vedere că începând cu data de 22.10.2015 nu există atribuit un contract privind serviciul de iluminat public, propunem prelungirea contractelor existente până la încheierea noilor contracte de concesiune dar nu mai mult de 2 ani conform art.2(2) din contractele de concesiune.

Menţionăm că pentru activitatea de întreţinere a sistemului de iluminat public din Municipiul Timişoara fondurile alocate pentru anul 2015 nu au fost epuizate, la data curentă mai există următoarele sume pentru anul 2015: pentru contractul SC2005-18128/21.10.2005 – 132.472 lei şi pentru contractul SC2005-18129/21.10.2005 – 86.766 lei. 
Conform art. 4 alin. 2 lit. a) din contractului SC2005-18128/21.10.2005: valoarea lucrărilor de întreţinere este până la concurenţa sumei de 479.661,2 RON/an fără TVA adică 139.000 Euro/An fără TVA, iar valoarea lucrărilor pentru realizarea iluminatului festiv de sărbători este de 103.524 RON/An  adică 30.000 Euro/An fără TVA.
Conform art. 4 alin. 2 lit. a) din contractului SC2005-18129/21.10.2005: valoarea lucrărilor de întreţinere este până la concurenţa sumei de 483.112 RON/an fără TVA adică 140.000 Euro/An fără TVA, iar valoarea lucrărilor pentru realizarea iluminatului festiv de sărbători este de 103.524 RON/An  adică 30.000 Euro/An fără TVA.

Prelungirea contractelor de concesiune existente este dată de obligativitatea prestării activităţilor de întreţinere a sistemului de iluminat public pentru a evita apariţia problemelor cum ar fi, scăderea gradului de civilizaţie, a confortului şi a calităţii vieţii, scăderea gradului de securitate individuală şi colectivă în cadrul comunităţii locale, precum şi a gradului de siguranţă a circulaţiei rutiere şi pietonale. 
                                                                 PROPUNEM:

 Aprobarea: Prelungirea contractelor de concesiune a serviciului de iluminat public, nr. SC 2005-18128/21.10.2005, nr. SC 2005-18129/21.10.2005 numai cu privire la activităţile de întreţinere şi iluminat festiv.   Contractele se prelungesc pe o perioadă de 2 ani, cu condiţia ca la încheierea noilor contracte de concesiune acestea să înceteze.

